# Ucrèna

Cela pâge contint de caractèros cerilicos. En câs de problèmo, vêde Éde:Unicode ou ben èprovâd voutron navegator.
Por los articllos homonimos, vêde Rèpublica d’Ucrèna.
L’Ucrèna (Україна, Oukrayina en ucrènien) est un Ètat d’Eropa levantenche, lo second d’Eropa per sa supèrficie et lo premiér tot eropèen. El est bordâye per la mar Nêre et la mar d’Azov u mié-jorn, frontaliére avouéc la Russia u nord-èste et u levant, avouéc la Bièlorussia a bise, avouéc la Pologne a l’ouèste-nord-ouèste, avouéc la Slovaquia et les Hongries u cuchient et pués avouéc la Roumania et la Mordavia u sud-ouèste. La capitâla, et la vela la ples poplâye du payis, est Kyiv.
Les origines de la cultura ucrènièna remontont a l’Ètat slâvo levantenc mèdièvâl de la Rous de Kyiv. Aprés la chêta de cela dèrriére per les envâsions mongoles du XIII$^{émo}$ siècllo, lo tèrritouèro fât la chousa de particions et sè vêt revendicâ per un mouél de pouessiences ètrangiéres, que la rèpublica de les Doves Nacions u cuchient et l’Empiro otoman u mié-jorn. L’Hètmanat cosaco endèpendent ègziste entre-mié lo XVII$^{émo}$ siècllo et lo XVIII$^{émo}$ siècllo, devant que ses parties levantenche et centrâla seyont pas fêtes rentrar dedens l’Empiro russo. L’Ucrèna cuchientenche serat, de son fllanc, fêta rentrar dedens l’empiro d’Ôtriche, son succèssor l’Ôtriche-Hongries, pués la Seconda Rèpublica de Pologne.
Pendent la rebênâda russa, la Rèpublica populèra ucrènièna cognêt tot côrt l’endèpendence avouéc recognessence entèrnacionâla, farat rentrar na partia de la vielye Rèpublica populèra d’Ucrèna cuchientenche, mas chavone per vegnir la Rèpublica socialista soviètica d’Ucrèna de l’Union soviètica, dens los ans 1920 aprés la guèrra civila russa. En 1939, l’Union soviètica chavone sa conquéta de l’Ucrèna cuchientenche conforma a la pache gèrmano-soviètica.
L’Ucrèna vint oncor un côp endèpendenta en 1991, avouéc l’èfondrament de l’URSS et est adonc la trêsiéma pouessience nuclèâra mondiâla en nombro d’ogives. Lo 5 de dècembro 1994, l’Ucrèna abandone ses ârmes nuclèâres dens lo câdro du Mèmorandon de Budapèst en èchanjo de garanties sus sa sècuritât et son entègritât tèrritoriâla que la Russia, los Ètats-Unis et lo Reyômo-Uni sont garants. Aprés la rebênâda de 2014, la Crimèa est anèxâye per la Russia et na guèrra civila ècllafe dens lo levant du payis avouéc los sèparatistos pro-Russos. Contre la menace russa et lo nan-rèspèct per la Russia de sos engagements de 1994, l’Ucrèna chèrche adonc de novèles garanties de sècuritât en sè raprochient de l’OTAB. La crisa prend na novèla dimension lo 24 de fevriér 2022, quand l’Ucrèna est envayia per les fôrces armâyes russes sus ôrdre de Vladimir Poutine.
La solèta lengoua oficièla est l’ucrènien, mas lo russo est avouéc prod empleyê, notament dens lo mié-jorn et dens lo levant du payis, a côsa de la dominacion du viely empiro russo et d’un mouél de siècllos de russificacion qu’at cognu cela partia du payis.

## Geografia fesica
### Veles

* Kyiv
* Kharkiv
* Lviv
* Odèssa
* Mykolaïv

## Histouère

* Envâsion de l’Ucrèna per la Russia en 2022

## Notes et rèferences
### Notes

* ↑ Rèsolucion 68/262 por l’anèccion de la Crimèa en 2014, et rèsolucion ES-11/1 por l’envâsion de 2022
* 1 2 Avouéc la Crimèa.
* 1 2 Sen la Crimèa.
* ↑ Sen les oblasts de Donètsk, Louhansk, Khèrson et Zaporizhia anècciês per la Russia en 2022.
* ↑ Dês son endèpendence en 1991, l’Ucrèna at gins de fôrma longe por son nom, cen que la Constitucion de 1996 at confirmâ.
* ↑ Aprés la partia eropèèna de la Russia (4 320 025 km$^2$). Lo Cazacstan, la Turquia, lo Danemârc (avouéc lo Groenland) et la France (avouéc la Guiyana) sont asse-ben ples èpatâs dens lor ensemblo, mas les parties de celos payis que sè trôvont èxcllusivament en Eropa sont ples petiôtes que l’Ucrèna.

### Rèferences

* ↑ (fr) « BHL propose un "plan Marshall" pour sauver l’Ukraine » (viu en 17 de fevriér 2016).
* ↑ (en) State Statistics Service of Ukraine : Sèrviço de les statistiques de l’ètat ucrènien. Clicâd d’amont a drêta dessus « ENG » por arrevar u tèxto en angllès, lo lim balye en premiér accès a un tèxto en ucrènien.
* ↑ (fr) « PIB ($ US courants) - Ukraine | Data », dessus donnees.banquemondiale.org (viu en 8 juilyèt 2021).
* ↑ (fr) « PIB, ($ PPA internationaux courants) - Ukraine | Data », dessus donnees.banquemondiale.org (viu en 8 juilyèt 2021).
* ↑ (fr) « PIB par habitant ($ US courants) - Ukraine | Data », dessus donnees.banquemondiale.org (viu en 8 juilyèt 2021).
* ↑ (fr) « PIB par habitant, ($ PPA internationaux courants) - Ukraine | Data », dessus donnees.banquemondiale.org (viu en 8 juilyèt 2021).
* 1 2 3 Modèlo:HDR
* ↑ (en) « Gini index », dessus Banca mondiâla (viu lo 24 d’avril 2023).
* ↑ (en) Martin J. Wolf, John W. Emerson, Daniel C. Esty, Alex de Sherbinin, Zachary A. Wendling et al., 2022 Environmental Performance Index, New Haven, Connecticut, Ètats-Unis, Yale Center for Environmental Law & Policy, 2022, 192 p. (en legne [PDF]).
* ↑ (fr) « Les Vingt-Sept accordent à l'Ukraine et la Moldavie le statut de candidat à l'Union européenne | Data », dessus Le Figaro (viu lo 23 de jouin 2022).
* ↑ (fr) Rogiér Virèt, « Dikchonéro Fransé - Savoyâ - Dictionnaire Français - Savoyard » [PDF], 8$^{éma}$ èdicion reviua et ôgmentâye, mârs 2021, p. 3323.
* ↑ (en) « Estimated Russian (CIS) Nuclear Stockpile », Bulletin of the Atomic Scientists, vol. 50, n$^o$ 5,‎ de septembro 1994 (en legne).